
EXPUNERE DE MOTIVE
1. Obiectul propunerii
Prezenta propunere se referă la decizia de stabilire a poziției care urmează să fie luată în numele Uniunii în cadrul Comitetului mixt al SEE în legătură cu adoptarea preconizată a deciziei Comitetului mixt privind o modificare a anexei IX (Servicii financiare) la Acordul privind SEE.
1. Contextul propunerii
1. Acordul privind SEE
Acordul privind Spațiul Economic European („Acordul privind SEE”) garantează drepturi și obligații egale în cadrul pieței interne pentru cetățenii și operatorii economici din SEE. Acordul prevede includerea legislației UE din domeniul celor patru libertăți în toate cele 30 de state SEE, care cuprind statele membre ale UE, Norvegia, Islanda și Liechtenstein. De asemenea, Acordul privind SEE reglementează cooperarea în alte domenii importante, cum ar fi cercetarea și dezvoltarea, educația, politica socială, mediul, protecția consumatorilor, turismul și cultura, denumite colectiv „politici de sprijin și orizontale”. Acordul privind SEE a intrat în vigoare la 1 ianuarie 1994. Uniunea, împreună cu statele sale membre, este parte la Acordul privind SEE.
1. Comitetul mixt al SEE
Comitetul mixt al SEE este responsabil cu gestionarea Acordului privind SEE. Comitetul mixt este un forum pentru schimbul de opinii cu privire la funcționarea Acordului privind SEE. Deciziile sale sunt luate prin consens și sunt obligatorii pentru părți. În cazul UE, responsabilitatea pentru coordonarea aspectelor legate de SEE revine Secretariatului General al Comisiei Europene. 
1. Actul avut în vedere spre adoptare de către Comitetul mixt al SEE
Comitetul mixt al SEE urmează să adopte decizia Comitetului mixt al SEE („actul avut în vedere”) privind modificarea anexei IX (Servicii financiare) la Acordul privind SEE.
Scopul actului avut în vedere este de a încorpora în Acordul privind SEE Regulamentele (UE) 2019/2175[footnoteRef:1] și 2019/2176[footnoteRef:2], precum și Directiva (UE) 2019/2177[footnoteRef:3] ale Parlamentului European și ale Consiliului (Revizuirea privind autoritățile europene de supraveghere).  [1: 	Regulamentul (UE) 2019/2175 al Parlamentului European și al Consiliului din 18 decembrie 2019 de modificare a Regulamentului (UE) nr. 1093/2010 de instituire a Autorității europene de supraveghere (Autoritatea bancară europeană), a Regulamentului (UE) nr. 1094/2010 de instituire a Autorității europene de supraveghere (Autoritatea europeană de asigurări și pensii ocupaționale), a Regulamentului (UE) nr. 1095/2010 de instituire a Autorității europene de supraveghere (Autoritatea europeană pentru valori mobiliare și piețe), a Regulamentului (UE) nr. 600/2014 privind piețele instrumentelor financiare, a Regulamentului (UE) 2016/1011 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și a Regulamentului (UE) 2015/847 privind informațiile care însoțesc transferurile de fonduri, JO L 334, 27.12.2019, p. 1, astfel cum a fost rectificat prin JO L 131, 5.5.2022, p. 9.]  [2: 	Regulamentul (UE) 2019/2176 al Parlamentului European și al Consiliului din 18 decembrie 2019 de modificare a Regulamentului (UE) nr. 1092/2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic, JO L 334, 27.12.2019, p. 146.]  [3: 	Directiva (UE) 2019/2177 a Parlamentului European și a Consiliului din 18 decembrie 2019 de modificare a Directivei 2009/138/CE privind accesul la activitate și desfășurarea activității de asigurare și de reasigurare (Solvabilitate II), a Directivei 2014/65/UE privind piețele instrumentelor financiare și a Directivei (UE) 2015/849 privind prevenirea utilizării sistemului financiar în scopul spălării banilor sau finanțării terorismului, JO L 334, 27.12.2019, p. 155.] 

Actele avute în vedere vor avea caracter obligatoriu pentru părți, în conformitate cu articolele 103 și 104 din Acordul privind SEE. 

1. Poziția care trebuie adoptată în numele Uniunii
Comisia prezintă proiectul anexat de decizie a Comitetului mixt al SEE în vederea adoptării de către Consiliu ca poziție a Uniunii. Poziția, odată adoptată, ar trebui să fie prezentată în cel mai scurt timp în cadrul Comitetului mixt al SEE.
Proiectul anexat de decizie a Comitetului mixt al SEE conține adaptări instituționale ample, care reproduc, în esență, abordarea existentă în materie de servicii financiare în ceea ce privește rolul autorităților de supraveghere financiară din UE și al Autorității AELS de Supraveghere, depășind astfel ceea ce poate fi considerat drept simple adaptări tehnice în sensul Regulamentului (CE) nr. 2894/94 al Consiliului[footnoteRef:4]. De asemenea, decizia Comitetului mixt al SEE prevede contribuția financiară integrală și proporțională a statelor AELS care fac parte din SEE la autoritățile de supraveghere financiară din UE, atât la partea bugetului autorităților europene de supraveghere (AES) acoperită de statele membre ale UE (60 %, ca până în prezent), cât și la partea sprijinită direct de la bugetul UE (40 %).  [4: 	Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European, JO L 305, 30.11.1994, p. 6.] 

Prin urmare, poziția Uniunii trebuie stabilită de Consiliu.
1. Temeiul juridic
3. Temeiul juridic procedural
0. Principii
Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.
Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumente care nu au efect obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”[footnoteRef:5]. [5: 	Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64. ] 

0. Aplicarea la cazul în discuție
Comitetul mixt al SEE este un organism creat printr-un acord, și anume Acordul privind SEE. Actul pe care Comitetul mixt este invitat să îl adopte este un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolele 103 și 104 din Acordul privind SEE. 
Actul avut în vedere nu completează și nu modifică cadrul instituțional al acordului. Prin urmare, temeiul juridic procedural al deciziei propuse este articolul 218 alineatul (9) din TFUE, coroborat cu articolul 1 alineatul (3) din Regulamentul (CE) nr. 2894/94 al Consiliului.
3. Temei juridic material
1. Principii
Temeiul juridic material al unei decizii adoptate în conformitate cu articolul 218 alineatul (9) din TFUE coroborat cu articolul 1 alineatul (3) din Regulamentul (CE) nr. 2894/94 al Consiliului depinde în primul rând de temeiul juridic material al actului juridic al UE care urmează să fie încorporat în Acordul privind SEE. 
În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, în timp ce celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.
1. Aplicarea la cazul în discuție
Întrucât decizia Comitetului mixt încorporează Regulamentele (UE) 2019/2175 și 2019/2176, precum și Directiva (UE) 2019/2177 în Acordul privind SEE, este oportun ca prezenta decizie a Consiliului să se întemeieze pe același temei juridic material ca actele încorporate. Prin urmare, temeiul juridic material al deciziei propuse este reprezentat de articolul 53 alineatul (1) și de articolele 62 și 114 din TFUE.
3. Concluzii
Temeiul juridic al deciziei propuse ar trebui să fie articolul 53 alineatul (1) și articolele 62 și 114 din TFUE, coroborate cu articolul 218 alineatul (9) din TFUE și cu articolul 1 alineatul (3) din Regulamentul (CE) nr. 2894/94 al Consiliului.
1. Publicarea actului avut în vedere
Întrucât actul Comitetului mixt al SEE va modifica anexa IX (Servicii financiare) la Acordul privind SEE, este oportun ca acesta să fie publicat, după adoptare, în Jurnalul Oficial al Uniunii Europene.

CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 53 alineatul (1) și articolele 62 și 114, coroborate cu articolul 218 alineatul (9),
având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European[footnoteRef:6], în special articolul 1 alineatul (3), [6: 	JO L 305, 30.11.1994, p. 6.] 

având în vedere propunerea Comisiei Europene,
întrucât:
1. Acordul privind Spațiul Economic European[footnoteRef:7] („Acordul privind SEE”) a intrat în vigoare la 1 ianuarie 1994. [7: 	JO L 1, 3.1.1994, p. 3.] 

1. În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa IX (Servicii financiare) la Acordul privind SEE.
1. Regulamentele (UE) 2019/2175[footnoteRef:8] și 2019/2176[footnoteRef:9], precum și Directiva (UE) 2019/2177[footnoteRef:10] ale Parlamentului European și ale Consiliului ar trebui să fie încorporate în Acordul privind SEE. [8: 	Regulamentul (UE) 2019/2175 al Parlamentului European și al Consiliului din 18 decembrie 2019 de modificare a Regulamentului (UE) nr. 1093/2010 de instituire a Autorității europene de supraveghere (Autoritatea bancară europeană), a Regulamentului (UE) nr. 1094/2010 de instituire a Autorității europene de supraveghere (Autoritatea europeană de asigurări și pensii ocupaționale), a Regulamentului (UE) nr. 1095/2010 de instituire a Autorității europene de supraveghere (Autoritatea europeană pentru valori mobiliare și piețe), a Regulamentului (UE) nr. 600/2014 privind piețele instrumentelor financiare, a Regulamentului (UE) 2016/1011 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și a Regulamentului (UE) 2015/847 privind informațiile care însoțesc transferurile de fonduri, JO L 334, 27.12.2019, p. 1, astfel cum a fost rectificat prin JO L 131, 5.5.2022, p. 9.]  [9: 	Regulamentul (UE) 2019/2176 al Parlamentului European și al Consiliului din 18 decembrie 2019 de modificare a Regulamentului (UE) nr. 1092/2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic, JO L 334, 27.12.2019, p. 146.]  [10: 	Directiva (UE) 2019/2177 a Parlamentului European și a Consiliului din 18 decembrie 2019 de modificare a Directivei 2009/138/CE privind accesul la activitate și desfășurarea activității de asigurare și de reasigurare (Solvabilitate II), a Directivei 2014/65/UE privind piețele instrumentelor financiare și a Directivei (UE) 2015/849 privind prevenirea utilizării sistemului financiar în scopul spălării banilor sau finanțării terorismului, JO L 334, 27.12.2019, p. 155.] 

1. Prin urmare, anexa IX (Servicii financiare) la Acordul privind SEE ar trebui modificată în consecință.
1. Poziția Uniunii în cadrul Comitetului mixt al SEE ar trebui, așadar, să se bazeze pe proiectul de decizie atașat,
ADOPTĂ PREZENTA DECIZIE: 
Articolul 1
Poziția care urmează să fie adoptată, în numele Uniunii, în cadrul Comitetului mixt al SEE, cu privire la propunerea de modificare a anexei IX (Servicii financiare) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
Articolul 2
Prezenta decizie intră în vigoare la data adoptării.
Adoptată la Bruxelles,
	Pentru Consiliu
	Președintele

